open-index/open-wikipedia-markdown huggingface dataset:
Rombout Verhulst

thumb|Buste van Jacob van Reygersberg
**Rombout Verhulst** (Mecheln, 15 januoari 1624 - Den Haag, 27 november 1698) was e Brabantschn barokbeeldhouwer en têkenoare die e grôot dêel van zyn leevn werkte in de Republiek van de Verênigde Nederlandn.
## Leevn en werk
Je studeerde in Mecheln by de beeldhouwers Rombout Verstappen, Frans van Loo en misschiens ook Lucas Faydherbe. Der wordt veroendersteld dat 'n tusschn 1646 en 1654 e reize makte noar Italië. Je verhuusde in 1654 noar Amsterdam woar dat 'n oender den Antwerpsche beeldhouwer Artus Quellinus I an de decoroasje van 't nieuw Paleis ip de Dam werkte. Zyn zelfstandige posiesje oender de medewerkers van Quellinus is te merkn an 't feit dat 'n den ênigstn was die ênigte werkn in da project signeerde. Je verhuusde roend 1663-64 noa Leidn woa dat 'n verschillige ipdrachtn uutvoerde vo stedelike gebouwn. Je krêeg doar ook zyn êeste grôte ipdrachtn vo grafmonumentn. In 1664 giengt 'n weunn in Den Haag woar dat 'n in 1668 lid wierd van de gilde.

Rombout Verhulst is surtout bekend deur zyn vele grafmonumentn, moa je makte ook portreitbustes, beeldn vor in den hof en klêene ivoorsnywerkn. Êen van zyn beste portreitbustes is dendeen van Jacob van Reygersbergh van 1671 in 't Getty Museum in Los Angeles. Zyn hoofdwerk is wel 't proalgraf van Michiel de Ruyter in de Nieuwe Kerke in Amsterdam.

Ofbeeldienge:Grafmonument de Ruyter detail - Amsterdam - 20012685 - RCE.jpg|Proalgraf van Michiel de Ruyter in de Nieuwe Kerke in Amsterdam
Ofbeeldienge:Graftombe Van Gendt.JPG|Grafmonument Willem Joseph van Ghent
Ofbeeldienge:Praalgraf in de kerk van Midwolde.jpg|Proalgraf in de kerke van Midwolde
1675

1672 - 1673 - 1674 - **1675** - 1676 - 1677 - 1678
't Joar **1675** is 't 75e joar in de 17e êeuwe volgenst de christelike joartellienge.
thumb|Carlos de Gurrea, landvoogd van de Zuudelike Nederlandn
## Gebeurtenissn
* 22 februoari - In Brussel wordt Carlos de Gurrea, hertog van Villahermosa, benoemd toet landvoogd ter vervangienge van Juan Domingo de Zuñiga y Fonseca.
* 27 moarte - Bezettienge van de Citadelle van Luuk deur de Fransche troepn van groaf Godefroi d'Estrades. Den barong van Vierset, die deur de Fransche betoald wordt, gêeft de stad over. 
* 19 meie toet 21 juni - De Fransche verovern Dinant, Hoei, Toengern, Sint-Truudn en Tienen.
* In Ostende wordn nieuwe sluuzn ing'huldigd vo d' hoave genoeg capaciteit te geevn vo de blokkade van d' hoave van Antwerpn ip te vangn.
* Êeste openboare verluchtienge in Brussel mè duusd olielampn.
## Geboorn
;april
* 29 - Giovanni Antonio Pellegrini, Italioansche kunstschilder
;juli
* 12 - Evaristo Felice dall'Abaco, Italioansche compositeur en cellist 
* 25 - James Thornhill, Iengelsche kunstschilder 
## Gestorvn
;april
* 1 - Jean-Guillaume Carlier, Luuksche kunstschilder
;meie
* 9 - Michael Florent van Langren, ingenieur, cartograaf en astronoom van de Zuudelike Nederlandn
;juli
* 10 - Bertholet Flémal of Flémalle, Luuksche schilder en architect
;november
* 4 - Remigius van Leemput, Brabantsche schilder
;december
* 15 - Johannes Vermeer (43), Hollandsche kunstschilder
Heyman Dullaert

thumb|Portreit van  Heyman Dullaert
**Heyman Dullaert**, ook **Heiman, Heimen of Heijmen Dullaart** gespeld, (Rotterdam, 6 februoari 1636 - Rotterdam, 6 meie 1684) was een Hollandsche schilder en dichter, lêerlienk van Rembrandt. Zyn schilderien, vele trompe-l'oeils, zyn oender andere te zien in 't Kröller-Müller Museum in D' Hoge Veluwe in Holland.

Ols dichter ist 'n surtout bekend deur zyn gedichtn *Aan myne uitbrandende kaerse* en *Een korenwanner aan de winden*, alletwêe te viendn in *De Nederlandse poëzie van de 17e en 18e eeuw* van Gerrit Komrij.

Je lag begroavn in de Rotterdamsche Prinsnkerke, die by 't bombardement van 1940 verwoest is.
thumb|left|Trompe-l'oeil van Heyman Dullaert

## Externe link
*dbnl
1636

1633 - 1634 - 1635 - **1636** - 1637 - 1638 - 1639
't Joar **1636** is 't 36e joar in de 17e êeuwe volgenst de christelike joartellienge.
thumb|400px|Beleg van Schenkenschans
## Gebeurtenissn
* 26 moarte - D' universiteit van Utrecht wordt gesticht.
* 29 april - Ende van 't beleg van  Schenkenschans, oenderdêel van de  Tachtigjoarign Oorloge. Belegerienge van de Geldersche vestienge Schenkenschans deur de Republiek van de Verênigde Nederlandn en Frankryk oender leidienge van Frederik Hendrik van Oranje. De Spoansche bezettienge capituleert.
## Geboorn
;februoari
* 6 - Heyman Dullaert, Hollandsche schilder en dichter
;juni
* 15 - Charles de La Fosse, Fransche kunstschilder
* 21 -  Godefroy-Maurice de La Tour d'Auvergne, hertog van Bouillon
;november
* 30 - Adriaen van de Velde, Hollandsche kunstschilder 
## Gestorvn
;juni
* 21 - Justus de Harduyn (of Harduwijn), Vlamsche paster en dichter
;december
* 22 - Johannes Saeckma, Friesche magistroat en rechter
Henry Du Mont

thumb|Henry Du Mont
**Henry Du Mont** (ook: **Henri of Henry Dumont** en **Henry Du Mont de Thier**) (Borgloon (Groafschap Loon in 't Prinsbisdom Luuk), 1610 - Parys, 8 meie 1684) was e Limburgsche compositeur, dirigent, orgel- en klavecimbelspeler.

Je was de zeune van Henry de Thier en Elisabeth Orban. De familie De Thier weunde van begun 1613 toet 1620 in Luuk en doarachter verhuusdn ze noa Maastricht. In 1621 wierdn Henry en zyn broere Lambert kôorknoapn in d' Onze-Lieve-Vrouwekerke van Maastricht. In 1629 wierd Henry benoemd toet orgelspeler. Je mocht ook ip studiereize goan vo zyn vakbekwoamheid te verbetern. Je studeerde by Léonard de Hodémont, kôorleider (*maître de chant*) in de Sint-Lambertuskathedroale in Luuk. 

Den 1stn december 1632 kwam zyn broere Lambert orgelspeler van d' Onze-Lieve-Vrouwekerke van Maastricht in zyn plekke.  In 1638 vertrok Henry noa Parys en je  wierd doar in april 1643 benoemd toet orgelspeler in d' Église Saint-Paul. Je veranderde in dien tyd ook zyn noame van De Thier noa Du Mont. Vanof 1652 wierd 'n klavecimbel- en orgelspeler an 't hof van den hertog van Anjou Philippe van Orléans, e broere van Louis XIV van Frankryk en vanof 1660 ook van de joenge keuniginne Maria Theresia van Ôostnryk, êeste vrouwe van de keunienk. Den 8ste juli 1663 wierd 'n benoemd toet *sous-maître de la Chapelle royale* (dirigent-kôorleider) in Versailles en verder toet *commanditair abt* van d' abdie in Silly-en-Gouffern by Lisieux. In 1672 wierd 'n benoemd toet hofkapelmêester (*compositeur de musique de la Chapelle royale*) en in 1673 toet kapelmêester van de keuniginne (*Maître de musique de la Reine*). In 1683 toet an zyn dôod wast 'n allêne nog orgelspeler in d' Église Saint-Paul. 

Du Mont was getrouwd mè Mechthilde Loyens, de dochter van e burgemêester van Maastricht. Toet 1676 wast 'n kanunnik van 't kapittel van Sint-Servoas in die stad.
## Externe link
*  Biografie en werklyste
1673

1670 - 1671 - 1672 - **1673** - 1674 - 1675 - 1676
't Joar **1673** is 't 73e joar in de 17e êeuwe volgenst de christelike joartellienge.
## Gebeurtenissn
[thumb|Keunienk [Louis XIV van Frankryk verovert Maastricht]]
;juni
* 13 toet 26 - Belegerienge van Maastricht deur Fransche troepn van Louis XIV oender leidienge van Sébastien Le Prestre de Vauban.
;juli
* 2 - Maastricht capituleert vo de Fransche. 
;ogustus
* 21 - Slag by Texel: zêeslag binst d' Hollandschn Oorloge tusschn de Republiek van de Verênigde Nederlandn oender bevel van Michiel De Ruyter en e Frans-Iengelsche vlote. Overwinnienge van d' Hollanders.
* 30 - Plechtige oendertêkenienge in Den Haag van de Quadruple alliansje: e boendgenôotschap van Leopold I van 't Heilig Rooms Ryk, Spanje, de Republiek van de Verênigde Nederlandn en den hertog van Lotharingen  teegn Frankryk.
;september
* 13 - D' Hollandsche troepn oender Willem III van Oranje herovern Naarden ip de Fransche.
;oktober
* 16 - In noame van Spanje verkloart landvoogd van de Spoansche Nederlandn Juan Domingo de Zuñiga y Fonseca, groaf van Monterey, in Brussel d' oorloge an Frankryk. 
;november
* 12 - Troepn van de Republiek verovern Bonn ip de Fransche,
## Geboorn
;april
* 27 - Claude Gillot, Fransche kunstschilder, graveur en decorateur
;ogustus
* 11 - Richard Mead, Iengelschn docteur
## Gestorvn
;februoari
* 17 - Molière (51), Fransche  tonêelschryver en acteur
;juli
* 15 - Hélène Fourment (62), twêede vrouwe van Peter Paul Rubens
Nicolas de Largillière

thumb|Zelfportreit
**Nicolas de Largillière**, ook  **Largillierre** gespeld (Parys, 20 oktober 1656 - Parys, 20 moarte 1746) was e Fransche barokschilder die ipgroeide in Antwerpn. Je schilderde landschappn, stilleevns en portreitn. 

Largillière was de zeune van e commerçant van Parys. An zyn drie joar verhuusdn ze noar Antwerpn woar dat 'n vanof 1668 werkte in den atelier van Anton Goubau. In 1674 wierd 'n lid van de Sint-Lucasgilde van Antwerpn.

Je vertrok ton noar Iengeland van 1675 toet 1679. Je kwam doa Peter Lely teegn, de populairste portreitschilder in Iengeland in dien tyd, die zovele werk had dan 'n hulpe kost gebruukn. Je mocht tegoare mè nog andere de draperien, accessoires en blommn schildern ip zyn schilderien. Lely had hem werkn zien restaureern in Vloandern en je recommandeerdeg' hem by den hoofdinspecteur van gebouwn van de keunienk van Iengeland, die hem verschillige tableaux van mêesters liet restaureern, oender andere in Windsor Castle.

Largillière had doa zovele succes dat 'n der an peisde van hem te vestign in Londn. Moar ip da zelfste moment kwoamn der religieuze spanniengn in 't land. 't Parlement begost katholiekn te vervolgn en buutnlanders van da geloof krêegn ipdracht van te vertrekkn. 

Were in Frankryk in 1679 wast 'n e veelgevroagde schilder van den oadel, die portreitn by hem  besteldn. Je trouwde In 1699 mè Marguerite-Élisabeth Forest en ze krêegn twêe dochters en e zeune. Vanof 30 moarte 1686 wast 'n lid van de Keunienklike Academie vo schilder- en beeldhouwkunst. In 1736 kwamt 'n doa directeur en in 1743 kanselier.

Je stierf in 1746 an zyn 89 joar.

## Ênigte werkn
* *De familie Stoppa* (1685), musée de l'Hôtel-Dieu, Château-Thierry
* *Portreit van Charles Le Brun* (1686), musée du Louvre, Parys
* *La belle Strasbourgeoise* (circa 1703), musée des Beaux-Arts van Strasbourg
* *Zelfportreit in schilderstenue* (1707), verkocht vo 514 250 € in 2004
* *Zelfportrei*t (1711), musée du Château de Versailles
* *Portreit van de gravinne de Noirmont geklêed lik Diana* (1715), privécollecsje
* *Vanitasstilleevn*, Museum de Fundatie in Zwolle

Ofbeeldienge: Nicolas de Largillière 004.jpg|Zelfportreit mè familie 
Ofbeeldienge: Le brun.jpg|Portreit van Charles Lebrun  
Ofbeeldienge: Nicolas de Largillière - La Belle Strasbourgeoise - WGA12469.jpg|De Schône Strasbourgeoise
KFC Mandel United

**KFC Mandel United Izegem-Ingelmunster** is ne Belgische voetbalclub die nog ma juste bestoat. Ie is moa ontstoan in 2017. Ze speeln int rôod, zwart en geel. Voe de moment speeln ze in 3e klasse, of 2e amateur lik ofdawe nu moetn zegn.

## Ontstoan
Vroeger oan Yzegem en Yngelmunster olletwji under nen eign ploeg. In Yzegem oaj nateurlik de KFC, en in Yngelmunster dn Olymic Sport. Ma deur probleemn van de vôorzitre, of juste gin probleem, kostn die 2 ploegn nie mji bestoan. Voe een langk verhoal kort te moakn: dr is ne fusie gebeurd tussn de ploegn en ze werkn nu twoppe.

## In de praktyk
Dr is beslist gewist da de stamnummero van de KFC wok voe Man U zou gebruikt wordn: 935. Voe de moment speelt dn jistn int gemeentelijk sportcentrum van Yngelmunster, moa dr in de toekomst gaat da in Yzegem zijn verzekers, neffest de Topturnhalle, ip kunstges.

Geskreevn int Yzegems
Remi van Leemput

thumb|Portreit van Henry Hyde, viscount Cornbury en zyn vrouwe Theodosia
thumb|Kopie van 't werk van Hans Holbein de Joengn, UK Royal Collection
**Remi van Leemput** of **Remigius van Leemput**, in 't Iengels **Remee** (Antwerpn, 19 december 1607 - Londn, 4 november 1675) was e Brabantsche portreitschilder die surtout actief was in Iengeland.

Je verhuusde verzekers noa Londn roend 1632. Je werkte tegoare met Antoon van Dyck. Je makte kopies van zyn werk en ook van andere schilders lik Peter Lely. 't Zou kunn zyn dat 'n assistent van Lely gewist is.  

Van Leemput krêeg e prominente posiesje in de Londnsche kunstweireld. Je kwam kunstcommerçant en e belangryke verzoameloare van schilderien en têekniengn. Achter d' execuusje van keunienk Charles I van Iengeland in 1649 wierd zyn  kunstverzoamelienge verkocht vo zyn schuldenoars te kunn werebetoaln. Van Leemput was actief ols koper van de kunstwerkn van de keunienklike collecsje. Je verwierf 35 schilderien en beeldhouwwerkn uut die verkoop over e periode van zes moandn. Je kocht werkn van Titiaan, Giorgione, Van Dyck, Correggio en Andrea del Sarto.
## Werk
Remi van Leemput stoat bekend vo zyn originele werkn moar ook vo zyn klêenschoalige kopies noa van Dyck, Lely en andere. Je makte e serie portreitn van vrouwn noa van Dyck, Lely en Samuel Cooper. Ze moakn dêel uut van de Royal Collection.  Je makte ook e kopie van Lely's dubbelportreit van Henry Hyde, burggroaf Cornbury en zyn vrouwe Theodosia. 

In 1667 krêegt 'n ipdracht van Charles II vor e klêene kopie te moakn van de meurschilderienge van Henry VII, Elizabeth van York, Henry VIII en Jane Seymour, geschilderd deur Hans Holbein de Joengn, in Palace of Whitehall in Londn. Van Leemput  schilderde in 1669 ook nog een andere kopie van de meurschilderienge  (Petworth House, Petworth, West Sussex, Iengeland). De twêe kopies zyn d' ênigste overgebleevn documentn van Holbein zyn  composiesje, deur brand verwoest in 1698.
Mecklenburg-Voorpommern

**Mecklenburg-Voorpommern** (Duuts: *Mecklenburg-Vorpommern*) es êen van de zestien Duutsche dêelstoatn. Den hôofdstad van Mecklenburg-Voorpommern es Schwerin, mo de grôotste stad es Rostock. Andere belangryke steedn zyn Stralsund, Greifswald, Wismar en Neubrandenburg. Der weunen een grôte 1.600.000 mienschn in Mecklenburg-Voorpommern.

## Geografie
Mecklenburg-Voorpommern wierd in't nôordn begrensd deur den Ôostzêe, me doarin grôte eyland'n lyk Rügen en Usedom, schiereyland'n lyk Fischland-Darß-Zingst en nog nen ôop klindere eyland'n. D'oangrenzende dêelstoatn zijn Sleeswyk-Holstein in't westn, Nedersaksn in't zuudwestn en Brand'nburg in't zuud'n. In't ôostn grenst et an Pooln (West-Pommern). In't zuudwestn vormt de Elbe de schreve van de dêelstoat en in't ôostn den Oder.

## Administratieve indêlienge
Mecklenburg-Voorpommern es sedert 4 september 2011 oenderverdêeld in 6 Landkreise en 2 Kreisfreie Städte (grôte steedn die nie valn oender e Landkreis moa direct oender de dêelstoat):
*Landkreis Mecklenburgische Seenplatte
*Landkreis Rostock
*Landkreis Vorpommern-Rügen
*Landkreis Nordwestmecklenburg
*Landkreis Vorpommern-Greifswald
*Landkreis Ludwigslust-Parchim
*Rostock
*Schwerin

## Polletiek
De deelstoat weird sedert 4 juli 2017 geleid deur Manuela Schwesig van de SPD, in e koaliesje me de CDU.
Sleeswyk-Holstein

**Sleeswyk-Holstein** (Duuts: *Schleswig-Holstein*) es êen van de zestien Duutsche dêelstoatn. Den hôofdstad es Kiel, andere belangryke steedn zyn Lübeck, Flensburg en Neumünster. Der weun'n e klêene 3 miljoen mienschn in Sleeswyk-Holstein

## Geografie
Sleeswyk-Holstein ligt in't nôord'n van Duutsland, in't zuud'n van't schiereyland Jutland. De dêelstoat grenst an Denemarkn in't nôord'n, de Nôordzêe in't westn, den Ôostzêe en Mecklenburg-Voorpommern in't ôostn en Nedersaksn en Hamburg in't zuud'n.
In't zuudwestn vormt de Elbe de schreve me Nedersaksn. Twis deur Sleeswyk-Holstein lôopt et Nôord-Ôostzêekanoal.

## Toaln
Der zyn vier officiëlle toaln in Sleeswyk-Holstein: Duuts, Nedersaksisch, Nôord-Fries en Deens. 't Nedersaksisch ester erkend lyk streektoale, Deens en Nôord Fries lyk mindereydstoaln. Vodder va de reste wierd er ôok nog Zuud-Juts geklapt, e variant van't Deens. Ôok zyn der nog e pôote menschn in en round de stad Flensburg die Petuh kout'n, e miengelienge van stikkn Ôogduuts, Nedersaksisch, Deens en Sønderjysk.

De noame van de dêelstoat wierd in de vier toaln ezo uutgespookn:
* Duuts: *Schleswig-Holstein* 
* Nedersaksisch: *Sleswig-Holsteen*
* Nôord-Fries (Friisk): *Slaswik-Holstiinj*
* Deens: *Slesvig-Holsten*

## Administratieve indêlienge
Sleeswyk-Holstein es oenderverdêeld in 11 Kreise en 4 Kreisfreie Städte (grôte steedn die nie valn oender e Landkreis moa direct oender de dêelstoat):
thumb|right|350px|Landkreise in Sleeswyk-Holstein
### Kreise
*Dithmarschen
*Ertogdom Lauenburg (*Herzogtum Lauenburg*)
*Nôord-Friesland (*Nordfriesland*)
*Ôost-Holstein (*Ostholstein*)
*Pinneberg
*Plön
*Rendsburg-Eckenförde
*Sleeswyk-Flensburg (*Schleswig-Flensburg*)
*Segeberg
*Steinburg
*Stormarn
### Kreisfreie Städte
*Flensburg
*Kiel
*Lübeck
*Neumünster

## Polletiek
De deelstoat weird sedert 28 juni 2017 geleid deur Daniel Günther van de CDU, in e koaliesje me de groene en FDP.
1167

1164 - 1165 - 1166 - **1167** - 1168 - 1169 - 1170
't Joar **1167** is 't 67e joar in de 12e eeuwe volgenst de christelike joartellienge.
[thumb|Sint Idesbald, abt in [Abdy Ten Duunn in Koksyde]]
## Geboorn
* Frederik VI, hertog van Zwaabn
## Gestorvn
* Idesbald, abt in Abdy Ten Duunn in Koksyde
;januoari
* 12 - Aelred van Rievaulx, Iengelsche schryver
;april
* 12 - Karl Sverkersson, keunienk van Zweedn
;ogustus
* Hendrik II, hertog van Limburg en groaf van Arlon. 
* 9 - Alexander II, bisschop van Luuk
* 19 - Frederik IV, hertog van Zwaabn
;september
* 10 - Mathilde van Iengeland
1672

1669 - 1670 - 1671 - **1672** - 1673 - 1674 - 1675
't Joar **1672** is 't 72e joar in de 17e êeuwe volgenst de christelike joartellienge.
## Gebeurtenissn
[thumb|[Louis XIV stêekt de 12e juni de Reyn over by Lobith]]
't Joar 1672 stoat in d' Hollandsche geschiedenisse bekend lik 't *Rampjoar*. Volgns een Hollands gezegde was 't volk *redelôos*, de regerienge *roadelôos* en 't land *reddelôos*. In da joar begost d' Hollandsche Oorloge en wierd de Republiek van de Verênigde Nederlandn angevalln deur Iengeland, Frankryk en de bisdommn Münster en Keuln.
* 12 moarte - Iengeland verkloart den oorloge an de Republiek van de Verênigde Nederlandn. Begun van den Derdn Iengels-Hollandschn Oorloge.
* 6 april - In Parys verkloart Louis XIV van Frankryk den oorloge an de Republiek.
* 7 juni - Hollandsche overwinnienge van admiroal de Ruyter ip d' Iengelsche in de Slag by Solebay.
* 20 ogustus - Roadspensionoaris van Holland Johan de Witt, de belangrykste pollitieker van da moment, wordt tegoare mè zyn broere Cornelis, lid van de Stoatn-Generoal, gelyncht en gruwelik vermienkt in Den Haag deur e roaznde mênigte, weegns e zogezeide beroamienge van e môordanslag ip Willem III van Oranje.
## Geboorn
;april
* 6 - André-Cardinal Destouches, Fransche compositeur
;juni
* 9 - Peter I van Rusland, bygenoamd  Peter de Grôotn
;december
* 6 - Jean François Bette, markies van Lede, Vlamsche militair
## Gestorvn
* Peter Stuyvesant, Hollandsche gouverneur-generoal
;januoari
* 21 - Adriaen van de Velde, Hollandsche kunstschilder
;meie
* 3 - Giovanni Battista Gisleni, Italioansche barokarchitect
* 5 - Samuel Cooper, Iengelsche miniateurschilder
;juni
* 7 - Willem Joseph van Ghent, Hollandschn admiroal
1656

1653 - 1654 - 1655 - **1656** - 1657 - 1658 - 1659
't Joar **1656** is 't 56e joar in de 17e êeuwe volgenst de christelike joartellienge.
## Gebeurtenissn
## Geboorn
;oktober
* 20 - Nicolas de Largillière, Fransche barokschilder die ipgroeide in Antwerpn
Johannes Vermeer

thumb|200px|<center>Detail van ''De koppeloarster'', anzien als e zelfportreit. 

**Johannes Vermeer** of **Jan Vermeer van Delft** (gedopt in Delft, 31 oktober 1632 - doar ook begroavn, 15 december 1675) was een Hollandsche kunstschilder die leefde in de Goudn Êeuwe. 

Vermeer schilderde surtout genrestikkn en e poar historiestikkn, symbolische vôorstelliengn en stadszichtn in subtiele kleurn. 
## Werk
* *Diana en heur gezelschap* (± 1653-1656) , Mauritshuus, Den Haag
* *Christus in 't huus van Martha en Maria* (± 1654-1656), National Gallery of Scotland, Edinburgh
* *Sint Praxedis* (1655), privébezit
* *De koppeloarster* (1656), Gemäldegalerie Alte Meister, Dresden
* *Sloapnd meisje* (± 1656-1657), Metropolitan Museum of Art, New York
* *Briefleeznd meisje by 't veister* (± 1657-1659), Gemäldegalerie Alte Meister, Dresden
* **t Stratje'' (± 1657-1661), Ryksmuseum, Amsterdam
* ''De soldoat en 't lachend meisje'' (± 1655-1660),  Frick Collection, New York
* **t Melkmeisje* (± 1658-1661),  Ryksmuseum, Amsterdam
* *'t Glas wyn* (± 1658-1661),  Gemäldegalerie, Berlyn
* *Dame en twêe hêern* (± 1659-1660), Herzog Anton Ulrich-Museum, Braunschweig
* *Oenderbrekienge van de muziek* (± 1658-1661), Frick Collection, New York
* *Zicht ip Delft* (± 1660-1661), Mauritshuus, Den Haag
* *De muzieklesse* (± 1662-1664), Royal Collection, Buckingham Palace, Londn
* *Briefleeznde vrouwe in 't blow* (± 1662-1665), Ryksmuseum, Amsterdam
* *Vrouwe mè weegschoale* (± 1662-1665), National Gallery of Art, Washington
* *Vrouwe mè woaterkanne* (± 1662-1665), Metropolitan Museum of Art, New York
* *De luutespeelster* (± 1662-1664), Metropolitan Museum of Art, New York
* *Vrouwe mè peirelcollier'' (± 1662-1665), Gemäldegalerie, Berlyn

Ofbeeldienge: Johannes Vermeer - Het melkmeisje - Google Art Project.jpg |'t Melkmeisje
Ofbeeldienge: Johannes Vermeer (1632-1675) - The Girl With The Pearl Earring (1665).jpg |'t Meisje met de peirel
Ofbeeldienge: Jan Vermeer van Delft 016.jpg |De kantwerkster
1632

1629 - 1630 - 1631 - **1632** - 1633 - 1634 - 1635
't Joar **1632** is 't 32e joar in de 17e eeuwe volgenst de christelike joartellienge.
## Gebeurtenissn
thumb|Anatomische lesse van Dr. Nicolaes Tulp, deur Rembrandt van Reyn
* 25 januoari - Gaston van Orléans, broere van de Fransche keunienk Louis XIII, vlucht noa Brussel. Zyn moeder Maria de' Medici was doar al in balliengschap van 1631. Ze zyn alletwêe teegn den invloed van kardinoal Richelieu ip de keunienk. 
* 31 januoari - D' Amsterdamsche chirurgeynsgilde gêeft  een oopnboare biologielesse oender leidienge van den dokteur en burgemêester van Amsterdam Nicolaes Tulp deur oentledienge van e lyk. 't Taferêel wordt geschilderd deur Rembrandt van Reyn: *Anatomische lesse van Dr. Nicolaes Tulp*.
* 22 meie - De Stoatn-Generoal van de Republiek van de Verênigde Nederlandn roepn 't zuudn ip toet ipstand en toet herênigienge, in de plekke vo de vrye uutoefenienge van de katholieke godsdienst.
* 22 ogustus - Achter e belegerienge van zes weekn gêeft Maastricht under over an Frederik Hendrik van Oranje, groaf van Nassau.
## Geboorn
;januoari
* 11 - Adam Frans van der Meulen, Brabantsche kunstschilder
;meie
* 13 - Nicolas Pitau, Brabantsche graveur
;ogustus
* 29 - John Locke, Iengelsche filosoof
;oktober
* 20 - Christopher Wren, Iengelsche weetnschapper en architect
* 31 - Johannes Vermeer, Hollandsche kunstschilder
;november
* 24 - Baruch Spinoza, Hollandsche filosoof
## Gestorvn
thumb|Philips Lansbergen, Vlamschn astronoom
;april
* 30 - Sigismund III (65), keunienk van Pooln en Zweedn
;juni
* 2 - Ernst Casimir van Nassau-Dietz (58), stadhouder van Friesland, Groningen en Drenthe
;november
* 6 - Gustav II Adolf van Zweedn (38), gesneuveld in de Slag by Lutzen 
* 29 - Frederik V (36), keurvorst van 't Paltsgroafschap
;december
* 8 - Philips Lansbergen (71), Vlamschn astronoom
Medaillespiegel Olympische Winterpeeln 2018

Up de **Olympische Winterpeeln 2018** in 't Zuud-Koreaanse Pyeongchang wordn op 102 onderdeln goudn, zilvern en bronzn medailles uutgereikt. In de tabel up deze pagina staot 't medailleklassement.

't Internationoal Olympisch Comité (IOC) stelt officiêel gêen medailleklassement up, moar gêeft êen medailletabel ter informoatie. In dit klassement wordt êerst gekekn noar 't oantal goudn medailles, vervolgens de zilvern en tot slot de bronzn medailles.

## Medailleklassement

 * Up 't onderdêel twêemansbob mannn werdn twêe goudn medailles uutgereikt, up 't onderdêel 10 km langlauf vrouwn werdn twêe bronzn medailles uutgereikt

## Referensjes
*Medailleklassement - winterspelen2018.nl (gearchivêerd)
Jules Vanderstichelen

**Jules Vanderstichelen** (Gent, 18 september 1822 - Brussel, 19 juli 1880) was e 
Belgische liberoale pollitieker. 

Je was de zeune van de douaneverificateur Charles Vanderstichelen en van Marie-Caroline Doop. Je  trouwde mè Louise Rogier, dochter van den diplomoat Firmin Rogier, broere van Charles Rogier, êen van de groendleggers van de Belgische stoat.

Je promoveerde toet doctor in de rechtn  an den universiteit van Gent in 1846 en je vestigdeg' hem ols avocoat. Je was e tyd hoofdredacteur van de *Journal de Gand*.

Je was liberoal gemêenteroadslid van Gent van 1851 toet 1854 en je zeteldeg' in de Koamer van Volksverteegnwoordigers van 1857 toet 1870. Je was Minister van Oopnboare Werkn van 1859 toet 1868 en Minister van Buutnlandsche Zoakn  van 1868 toet 1870 in ipvolgienge van Charles Rogier. Vanof 1878 toet 1880 wast 'n ook nog gouverneur van de Nationale Bank van België .

Jules Vanderstichelen èt ols Minister van Oopnboare Werkn e deurslaggeevnde rolle gespeeld by den anleg van d' hoave van Blanknberge. Der is doa ton ook e stroate noar hem vernoemd, de  Vanderstichelenstroate.
Jan Guilini

**Jan Guilini** (Blanknberge, 29  juni 1912 - Oranienburg (Brandenburg), 22 meie 1944) was e Blanknbergsche zwemmer en verzetsstryder.
In de joarn 1930, 1940 wast 'n by de beste zwemmers van België en je zat binst de Twêede Weireldoorloge by 't verzet.

Ols lid en zwempupil van de Brugsche Zwemkrieng wierd Guilini in 1928 kampioen van België in de crawl over de 400 m. In de periode 1930-1935 zette Guilini al de Belgische kampioenschappn en recordtydn over d' 100, 200, 400 en 1.500 m. crawl ip zyn noame.

Jan Guilini, die hotelhouder was, weunde binst den oorloge ip de zêedyk van Blanknberge in Villa Roxy. Den 11stn oktober 1941 zagt 'n 's nuchtends vroeg e vlieger van de Royal Air Force in zêe liggn vo de Piere. Guilini, die e goeie zwemmer was, èt ton in styf moeilike omstandigheedn vuuf Iengelsche vliegeniers uut zêe gered die doa neregestort woarn.

Den 12stn december 1941 krêeg Guilini de Nationale trofee vo sportverdienste. Moa deur zyn reddiengsacsje wierd 'n extra in de goatn g'houdn deur de Duutschers. Je wierd den 3e moarte 1942 ang'houdn ip groend van spionage en noa Duutsland gevoerd. Je kwam van 't êen  concentroasjekamp in 't ander terechte en de 22ste meie 1944 wierd 'n oenthoofd in 't concentroasjekamp Sachsenhausen in Oranienburg (Brandenburg).

In Brugge krêeg de stedelike zwemkomme den 18ste november 1945 de noame Jan Guilinibad en in Blanknberge is 't Jan Guilinipad by de Nôordzêezwemkomme noar hem vernoemd.
## Externe link
*Fotto van Jan Guilini
Jan van Hecke

[thumb|Prêekstoel van d' [Onze-Lieve-Vrouwekerke (Brugge)|Onze-Lieve-Vrouwekerke in Brugge (1743)]]
**Jan van Hecke** (Deisel, 1699 - Brugge 1777) was e Vlamsche beeldhouwer en meubelmoaker. 

Over zyn leevn ist er nie vele mè geweetn. Je wierd in 1727 ols vrymêester van 't ambacht anveird. Je lêerde beeldhouwn in Brugge by Hendrik Pulinx. Uut documentn zyn der van hem twêe werkn gekend die bewoard gebleevn zyn: e simpele prêekstoel in de Sint-Annakapelle in Wiengne (1738) en zyn andêel in de prêekstoel van d' Onze-Lieve-Vrouwekerke in Brugge (1743). Êen van de vier bas-reliëfs ip de kuupe is *Christus en de Samaritoansche vrouwe*. Tusschn de reliëfs zyn iengeltjes angebrocht die e tekst uut de vier Evangelien toogn. 

Deur studie van details en kenmerkn kunn e serie andere werkn ook an van Hecke toegeschreevn wordn, lik e kôorgestoelte in Woardamme (ca. 1730), e kôorgestoelte in Breinienge (ca. 1740) en e prêekstoel in d' Onze-Lieve-Vrouwekerke in Assebroeke (ca. 1738). Van de Rococoperiode kunn nog e poar prêekstoeln vermeld wordn lik van Westkapelle (1745), Uutkerke, Zuunkerke en Schuuferskapelle (ca. 1750-1760).
## Externe link
* Barok- en Rococo-beeldhouwkunst in het Brugse
1472

1469 - 1470 - 1471 - **1472** - 1473 - 1474 - 1475
't Joar **1472** is 't 72e joar in de 15e êeuwe volgenst de christelike joartellienge.
## Gebeurtenissn
thumb|Philippe de Commynes
* De Vlamsche kroniekschryver Philippe de Commynes (Philippe van Koomn) verloat 't hof van Karel de Stoutn en komt in dienst van zyn grotste vyand Louis XI van Frankryk.
## Geboorn
;moarte
* 28 - Fra Bartolommeo, Italioansche schilder
;meie
* 31 - Everhard van der Marck, Prinsbisschop van Luuk
## Gestorvn
;moarte
* 30 - Amadeus IX, hertog van Savoye
;april
* 25 - Leon Battista Alberti, Italioanschn architect, wiskundign, kunstnoare, dichter, toalkundign, filosoof en humanist
Nicolas Pitau

thumb|Graveure van Maria en kiend deur Nicolas Pitau achter Philippe de Champaigne
**Nicolas Pitau**, (Antwerpn, 13 meie 1632 - Parys, 11 februoari 1671), was e Brabantsche graveur.

Nicolas Pitau lêerde graveern van zijn voader Jacques Pitau, moar ook van zyn peter Nicolaes Lauwers (1600-1652) en zyn broere Conrad Lauwers (1622-1675) roend 1650. Je verhuusde roend 1660 noa Parys tegoare mè Conrad Lauwers en je begost doa graveerploatn te moakn van 't werk van de Brusselsche kunstnoare Philippe de Champaigne. 

Je trouwde mè Magdeleine de Vadder en ze kêegn e zeune, Nicolas Pitau de joengn, geboorn 4 juni 1670, die ook graveur kwam, moar ook uutgever van graveures.
## Werk
*In Frankryk
** Orléans, Musée des beaux-arts: *Sint Sulpice* achter Jean-Baptiste de Champaigne
** Vendôme, musée: *Portreit van Jacques Favier du Boulay* achter Philippe de Champaigne
*In de Verênigde Stoatn
** Washington, National Gallery of Art:
*** *Thierry Bignon*, achter Philippe de Champaigne
*** ''Hardouin de Péréfixe de Beaumont, achter Pierre Mignard
Jan van den Hecke

thumb|Portret van Jan van den Hecke (1662)
**Jan van den Hecke I** of **den Ouden** (Quaremonde (Ronse), 1620 – Antwerpn, 1684) was e Vlamsche kunstschilder.

Je schilderde vorol stillevens mé blommn moar ook e poar, *italianiserende landschappn*.

## Externe links
* Biografie Jan van den Hecke.
* ''Dictionnaire des Peintres belges''.
Bouwkundig erfgoed in Lo-Rênienge

Overzicht van 't **Bouwkundig erfgoed** in de gemêente **[[Lo-Rênienge]]**:
*Bouwkundig erfgoed in Lo
*Bouwkundig erfgoed in Nôordschote
*Bouwkundig erfgoed in Pollienkhove
*Bouwkundig erfgoed in Rênienge

## Externe koppelienge
*Lo-Rênienge
1473

1470 - 1471 - 1472 - **1473** - 1474 - 1475 - 1476
't Joar **1473** is 't 73e joar in de 15e êeuwe volgenst de christelike joartellienge.
## Gebeurtenissn
[thumb|Hertog van Bourgondië [Karel de Stoutn]]
* 23 februoari - Dôod van hertog Arnold van Gelre. Karel de Stoutn palmt zyn gebiedn in, 't hertogdom Gelderland en 't groafschap Zutphen.
* 30 september toet 25 november - Hertog Karel de Stoutn wilt de Bourgondische gewestn were smeedn toet e keunienkryk Bourgondië. J' inviteert de Duutsche keizer Frederik III in Trier vo doarover t' oenderhandeln.
## Geboorn
;februoari
* 19 - Nicolaus Copernicus, Poolschn astronoom en wiskundign
;moarte
* 16 - Heinrich, hertog van Saksn
* 17 - James IV van Schotland
## Gestorvn
* ca. 1472-1473 -  Petrus Christus, kunstschilder van de Vlamsche Primitievn
;februoari
* 23 - Arnold van Egmont, hertog van Gelre
;moarte
* 25 - Jean II de Croÿ, groaf van Chimay, stoatsman in dienst van de Bourgondische hertoogn
;juni
* 28 - Nikolaus Gerhaert van Leyden, beeldhouwer en architect van de Nederlandn
Zoutelande

**Zoutelande** (uutsproake: *Zoetelande*) is e dorp in de gemêente Veere in Zêeland,  ip 't vroeger eyland Walchern. 't Ligt tusschn Disoek en Westkapelle.  Round Zoutelande liggn nog de gehuchtn Buuskerke, Sint-Janskerke, Snabbeldorp en Weerndyke.

thumb|left|Zicht ip Zoutelande

Toet 1966 was Zoutelande e zelfstandige gemêente. Doarachter makte 't dêel uut van de gemêente Valkenisse toet 1997. Roend 1900 was Zoutelande styf geliefd by Hollandsche kunstschilders.

## Beziensweirdigheedn
* Catharinakerke
* Strange en dyk
* Zoutelandsche Meuln van 1722


Ofbeeldienge: Zoutelande kerk noordzijde 4150290.JPG|Catharinakerke 
Ofbeeldienge: Zoutelandse molen.jpg| Zoutelandsche Meuln


## Liedje
In november 2017 èt de Zêeuwsche popgroep BLØF tegoare met de West-Vlamsche zangeresse Geike Arnaert e single uutgebrocht met de noame *Zoutelande*. In februoari 2018 stoend 't liedje ip numero 1 van den Hollandsche Top 40 en de Mega Top 50. Ook in Vloandern stoend 't liedje verschillige weekn van boovn ip de Vlamsche Top 10 en den Ultratop. 

## Externe koppeliegn
* Iedereen wil naar Zoutelande dankzij een liedje
* Plaatsengids
* AlleCijfers
Bouwkundig erfgoed in Sint-Pieters-Kapelle

**Lyste van bouwkundig erfgoed in [[Sint-Pieters-Kapelle]]**:

## Externe koppelienge
*Erfgoed Sint-Pieters-Kapelle
1410

1407 - 1408 - 1409 - **1410** - 1411 - 1412 - 1413
't Joar **1410** is 't 10e joar in de 15e êeuwe volgenst de christelike joartellienge.
## Gebeurtenissn
thumb|500px|Slag by Tannenberg
* 15 april - Charles van Valois, hertog van Orléans, zeune van Louis van Valois die in 1407 vermôord wierd in ipdracht van hertog van Bourgondië  Jan zoender Vrêes, trouwt mè Bonne, d' elfjoarige dochter van groaf Bernard VII van Armagnac.
* 15 juli - Slag by Tannenberg. De Pooln, Litouwers en Russn, oender Władysław II Jagiełło en Vytautas, versloan de Duutsche Orde.
## Geboorn
* ca. 1410 - Dieric Bouts, schilder van de Vlamsche Primitievn
* ca. 1410 - Petrus Christus, schilder van de Vlamsche Primitievn
* ca. 1410 - Joos van Wassenhove of Justus van Gent, Vlamsche schilder
* Jan van Lannoy, Vlamschn edelman in dienst van de Bourgondische hertoogn
;juli
* 14 - Arnold van Egmont, hertog van Gelre
;ogustus
* 1 - Jan IV, groaf van Nassau-Dillenburg
## Gestorvn
* Alexander V, Grieksche teegnpaus
;ogustus
* 10 - Louis II, hertog van Bourbon
1671

1668 - 1669 - 1670 - **1671** - 1672 - 1673 - 1674
't Joar **1671** is 't 71e joar in de 17e êeuwe volgenst de christelike joartellienge.
## Gebeurtenissn
thumb|Juan Domingo de Zuñiga y Fonseca, landvoogd van de Spoansche Nederlandn
* 11 juni - De bisschoppn van Keuln, Luuk en Münster sluutn under an by 't geheim verdrag  geslootn in juni 1670 tusschn Iengeland en Frankryk teegn de Verênigde Provinsjes. Ze loatn under betoaln deur de Fransche keunink Louis XIV en in de plekke geevn ze de Fransche vrye deurgank.
* 14 juni - Keunienk Louis XIV legt den êeste stêen van de nieuwe kerke van de Sint-Moartensabdie van Dôornik.
* 1 november - Keunienk Louis XIV sluut e verdrag van neutraliteit met de Duutsche keizer Leopold I. 
* december - Deur de dreigienge die bluuft bestoan van e Franschn inval, zorgn de stad Brussel en landvoogd van de Spoansche Nederlandn Juan Domingo de Zuñiga y Fonseca, groaf van Monterey, vo de bouw van nieuwe vestiengswerkn.
* François-Michel le Tellier, markies van Louvois, gêeft de Fransche troepn ipdracht vo de Nederlandn te plundern. Toengern, Thuin, Sint-Truudn en de steedn van Haspngouw wordn verwoest. 
## Geboorn
;juni
* 8 - Tomaso Albinoni, Italioansche compositeur en violist
;oktober
* 11 - Frederik IV van Denemarkn, keunienk van Denemarkn en Noorweegn 
## Gestorvn
;februoari
* 11 - Nicolas Pitau, graveur van de Zuudelike Nederlandn
;juli
* 4 - Jan Cossiers, kunstschilder van de Zuudelike Nederlandn
K-pop

**K-pop** (en ofkortinge vo Koreoanse pop-muziek, uutsprake: *keipop*) es e muziekgenre die bestoat uut elektronische hiphop, pop, rock en r&b-muziek uut Zuud-Korea. Nefferst de muziek es k-pop wok ne populaire subculture gewordn vo joenge gastn in Zuudôost-Azië me mode en style van de Koreoanse groepn en zangers.

Vele Koreoanse bands valln oender de categorië boyband (lik: BTS, EXO, Big Bang, SEVENTEEN) of meiskesgroep (lik: Twice, Red Velvet, Girls' Generation, AOA).

In de zomer van 2012 ad de Koreoanse popartist PSY ne weireldwyde hit me z'n nummer Gangnam Style. Wok den ipvolger van Gangnam Style, Gentleman, werd ne hit ip YouTube.
Soarland

**Soarland** (Duuts: *Saarland*) es êen van de zestien Duutsche dêelstoatn. Den hôofdstad es Soarbrückn. Der weun'n e klêen miljoen mienschn in Soarland.

## Geografie
Soarland ligt in't westn van Duutsland, 't wierd begrensd door Vrankryk o de zuud- en westkant, 't Grôotertogdom Luxemburg in't uuterste nôordwestn en deur Reynland-Palts o de nôord- en ôostkant. De dêelstoate es enoemd na de Soar, e riviere die strôomt van't zuud'n noa't nôordwestn. De Moezel vormt de schreeve mè Luxemburg.

## Administratieve indêlienge
Soarland es oenderverdêeld in 6 Landkreise:
thumb|right|250px|Landkreise in Soarland
# Merzig-Wadern
# Neunkirchen
# Saarbrücken
# Saarlouis
# Saarpfalz-Kreis
# Sankt Wendel

## Polletiek
De deelstoat weird sedert den êestn meie 2018 geleid deur Tobias Hans van de CDU, in e koaliesje me de SPD. J'es em den ipvolger van Annegret Kramp-Karrenbauer die van 2011 tout 2018 minister-presidente van Soarland wos.
Moezel

thumb|right|300px|De Moezel ip koarte
thumb|right|300px|De Moezel by Cochem in Duutsland
Den **Moezel** (Duuts: *Mosel*, Frans: *Moselle*) es e zyriviere van de Reyn die deur Vrankryk, Luxemburg en Duutsland lôopt. Z'èt e lengte van 544 kilomèiters en e strôomgebied van 35.000 vierkante kilomèiter. De Moezel ountspriengt by de Col de Bussang in de Vogeezn op 735 mèiters ôogte en moundt uutendelyk by Koblenz uut in de Reyn, ip de plekke die ze in Duutsland ''das Deutsches Eck'' noem'n.

## Noame
De noame "Moezel" komt van't Latynsche *Mosella*, e verdroaiienge van't Keltische *Mosea*. *Mosella* es e verkleynwôord van de gedêeltelyk parallel lôop'nde riviere de Moas (*Mosa* in't Latyn).

## Strôomgebied

### Zyriviern
De zyriviern van den Moezel zyn:
* in Vrankryk: de Moselotte, de Vologne, de Madon, de Meurthe, de Rupt, de Mad, de Seille, d'Orne, de Fensch en de Gander
* in Luxemburg: de Sûre ofte Sauer, de Syre en nog e hille reke kleyndere beekn
* in Duitsland: de Soar, de Sauer ofte Sûre, de Ruwer, de Kyll, de Salm, de Lieser en den Alf
Moselle

* De Fransche noame vo de riviere de Moezel
* 't Gelyknoamige departement in nôordôostn van Vrankryk: Moselle (departement)
Domburg

**Domburg** es 'n stee in Zêeland ip 't vroeger eyland Walchern, die nu dêel uutmakt van de gemêente Veere, woavan da't besteurlyk gezien d'ôofdplekke es. Domburg ligt tusschn de dorpn Westkapelle en Ôostkapelle en es de ip twêe noa oudste badplekke van Olland. Der zyn teffrente 'otels, wienkels en e zwemkomme.

thumb|left|Zicht ip 't center van Domburg

## Geschiedenisse
Walchern wos ol in tydde van de Romein'n beweund gebied en Domburg wos e belangryke plekke vo commerce in dien tyd. De vermoedelijke noame van Domburg wos in dien tyd *Walacria*, vandoar ôok den ôorsproeng van de noame Walchern. In 1647 zyn der restn gevound'n van 'n an de godin Nehalennia gewyde tempel. Der zyn ton ôok altoarn vo oar gevound'n, die deur commercant'n an de godinne zyn ipgedroag'n vo oar te bedank'n vo de reize ip zêe ooverlêefd 't en. Domburg kreeg stadsrechtn in 1223. In 1966 wierd Ôostkapelle by 't stad gevoegd en in 1997 stopte Domburg lyk zelfstandige gemêente en wierd et by Veere gevoegd.

## Beziensweirdigheedn
* 't Staduus uut 1567
* De protestantse Hervormde kerke uut de dertiende êeuwe
* De woatertorre (1933)
* 't Badpaviljoen (1889)
* Villa Carmen Sylva (1887)
* De strange en de duun'n

## Externe koppeliengn
* Plaatsengids
* AlleCijfers


Domburgkerk4.JPG| De Hervormde kerke
Domburg_Strand.jpg| De strange by Domburg
Groede

**Groede** (ofte **De Groe** in't Zêeuws) es e plekke in 't westn van Zêeuws-Vloandern, geleegn tusschn Nieuwvliet, Ôostburg, Schôondyke en Breskens. 't Dorp wos tout 1970 e zelfstandige gemêente woarachter 't by de gemêente Ôostburg wierd gesmeetn. Sedert de gemêentelyke erindêelienge van 2003 ôort Groede by de gemêente Sluus.

## Geschiedenisse
thumb|250px|left|Koarte van Groede uut 1866
D'oudste vermeldienge van Groede es van't begun van de twoalfde êeuwe; de noame Groede wierd ton enoemd in en ôorkounde van de Gentsche Sint-Pietersabdeye die in't westn van Zêeuws-Vloandern masse ground bezat. De noame 'Groede' es verzekers ofkomstig van *grode*, woamee z'in de middelêewn e stik angeslibd en begroeid land buutn d'n dyk wilden anduud'n. Verzekers wos de plekke an't begun van de dertiende êeuwe dus vès ipgedolvn gebied. O de nôordkant van Ôostburg woarn em olangsn de toenmoalige kustlynne nateurlykke schorrn an't vormn. Mè de plekke verzekers gin dorpskern a, wierd Groede oundergebrocht by de prochie Ôostburg.

't Nes mo in de vêertiende êeuwe da ter em e center begunt te vormn. In dien tyd bestound er ôok en 'Woaterschap Groede', da zorg moeste droagn voe de lokoale woateruushoudienge. De torre van d'uudige kerke es van de vuuftiende êeuwe.

De geschiedenisse van Groede es, juuste lyk hêel West-Zêeuws-Vloandern, vrêe bepoald deur teffrente ooverstrôomiengn, van nateure of expres deur de mienschn ipgezet. Achter de periode van massa's inpolderienge in de dertiende êeuwe, es't ende van de vêertiende en 't begun van de vuuftiende êeuw e periode van ooverstrôomiengn. De bekendste doavan zyn de Sint-Elisabethsvloed in 1404, 1421 en 1424 en de stormvloed in 1375-1376. Bist den Tachtigjoarign Ôorlog (1568-1648) woarn der vele militaire inundoasjes. Tusschn 1583 en 1612 stound Groede blank. Ollene mo de torre van de kerke wos nog te zie'n. Bist 't Twoalfjoarig Bestand (1609-1621), e rustpoze in de gevecht'n, kwam de streke were ip oasem. In Groede begoestn z'ol rappe mè d'eripbouw: in 1613 wierd'n dykn ebouwd en nog in't zelfste joar stound er ol e nieuwe Woalsche kerke. D'êeste kerkreek'niengn dervan dateern van 1615.

## Beziensweirdigeedn

Ofbeeldienge: Groede_kerk.jpg| De Grôote Kerke van Groede (protestants)
Ofbeeldienge: Groede,_Rooms_Katholiek_kerk_foto5_2011-08-21_11.31.JPG| De Sint-Bavokerke van Groede (katholiek)
Ofbeeldienge: Groede,_monumentaal_panden_aan_de_Markt_foto2_2011-08-21_11.11.JPG| d'Uuzetjes an de Mart


## Externe koppeliengn
* Plaatsengids
* AlleCijfers
Breskens

**Breskens** (ofte **Bresjes** in't Zêeuws) es e plekke in 't westn van Zêeuws-Vloandern, geleegn tusschn Groede, Schôondyke en Hoofdploate. Der weun'n e klêene vuufduusd inweuners, die ze 'Bressioanders' noemn. Breskens ligt an de zuudkant van de moundienge van de Westerschelde, woa da de riviere oovergoat in de Nôordzêe. 't Dorp wos tout 1970 e zelfstandige gemêente woarachter 't by de gemêente Ôostburg wierd gesmeetn. Sedert de gemêentelyke erindêelienge van 2003 ôort Breskens by de gemêente Sluus.

Breskens es surtout gekend vo zyn visserye. In de vôorige êeuwn leefde Breskens bikkans ollene mo van inkomstn uut die branche mo teegnwôordig leevn ze der surtout van't tourisme. Ôok gekend zyn de visseryfêestn in de moand oest die vele volk na de plekke doe komm'n

## Geschiedenisse
Breskens ountstound an't ende van de Middeleêuwn, toenda in 'n uutkom van 1487 de schorrn an de Schelde deur keyzer Maximilioan van Oôstnryk in lêen wierd uutgegeevn an hertog Filips van Kleef om te bedykn. In 1510 wos de bedykienge van de polder van Breskenssandt grêed en wierd 't dorpke Breskens esticht. Nie vele derachter wierd ôok de polder van Nieuw Breskens bedykt, woarachter ôok nog de Barbarapolder en de Kleefsepolder volgd'n. In 1585 wierdn in den Tachtigjoarign Ôorloge teegn de Spanjoardn de polders ounder woater gezet. 't Es mo achter verooverienge van Sluus in 1604 der prins Maurits van Oranje da de polders were herdykt wierd'n.

Bist den Twiddn Weireldôorloge es Breskens deur de g'allieerdn zwoar gebombardêerd ip 11 september 1944. Vantevoôrn woarn der pertank ol evakuoasjes gebeurd, mo der vieln ton oglyk nog 199 slachtoffers. By de Woatersnoodrampe van 1953 woarn der relatif letter dôo in't westn van Zêeuws-Vloandern. In Breskens koest je de koaie nie mêe zien, mo vodder van de reste es Breskens eignlyk van de rampe gespoard gebleevn. Mè datter in de reste van Zêeland wel massa's mienschn getroffn zyn gewist, zyn der vele visschers uut Breskens goan elpn ip ander plekkn, surtout vo mienschn die vaste zoatn ip ulder dak der van 't oaln.

## Verkêer
In tydde koest je van Breskens noa Vlissiengn me jun otto via de ferry oover de Westerschelde, tesedert d'oopenienge van de Westerscheldetunnel in moarte 2003 ester gin ottovêerdienste mêe. Westerschelde Ferry zorgt nu wel nog vo e dienste vo mienschn te vélo en te voete.
thumb|left|250px|De pont vo de ferry noa Vlissiengn

## Beziensweirdigeedn
* 't Visseryemuseum
* De Meuln van Risseeuw an d'Oude Ryksboane
* De viertorre van Breskens
* De Sente-Barbarakerke

## Externe koppeliengn
* Plaatsengids
* AlleCijfers


Promenade_breskens_259.JPG| Promenoade in Breskens
Breskens_Molen_van_Risseeuw_4888.JPG| De Meuln van Risseeuw
Breskens_-_Vuurtoren_2.jpg| De viertorre
Breskens_-_Jachthaven_2.jpg| Den jachthoavn
Sinte-Kruus

* Sinte-Kruus (Brugge), e dêelgemêente van Brugge in West-Vloandern
* Sinte-Kruus (Zêeuws-Vloandern), e dêelgemêente van de gemêente Sluus in't westn van Zêeuws-Vloandern
Sinte-Kruus (Zêeuws-Vloandern)

**Sinte-Kruus** ofte **Sinte Kruus** (Nederlands: *Sint Kruis*)  es e plekke in 't westn van Zêeuws-Vloandern, geleegn tusschn Eede, Eirdnburg en de schreve mè Ôost-Vloandern (gemêente Sint-Laureins). 't Dorp wos tout 1 april 1941 e zelfstandige gemêente woarachter 't tôope mè Eede by de gemêente Eirdnburg wierd gesmeetn. Sedert de gemêentelyke erindêelienge van 2003 ôort Sinte-Kruus by de gemêente Sluus.

thumb|left|250px|Protestantse kerke van Sinte-Kruus

## Externe koppeliengn
* Plaatsengids
* AlleCijfers
Widdebroek

**Widdebroek** (Frans: *Widdebrouck*) es 'n gehucht in de Fransche gemêente Ariën (*Aire-sur-la-Lys*) in't departement Nauw van Kales. 't Ligt apeupri drie kilomèters o de nôordôostkantn van 't center van Ariën. 't Ligt tusschn Ariën zelve en de schreeve mè 't Noorderdepartement en de gemêente Boezegem. Widdebroek bestoat uut de plekkn *Blanc Widdebrouck* in't zuud'n en *Noir Widdebrouck* in't nôordn. Olangsn de zuudkant van't gehucht strôomt de Leie.

## Geschiedenisse
D'oudste vermeldienge van de plekke es van 1100, geschreevn lyk *Widebroc*. Kerkelyk wos't ofankelyk van de prochie van Saint-Martin, mo polletiek-administratief viel et nie ounder Ariën, moar ounder de kasselry van Kassel in't Groafschap Vloandern. Bist da ze in Ariën zelve Frans ofte Picardisch koutigden, klapt'n ze in Widdebroek in dien tyd Vlams.

De plekke lag in de zeevntiende êeuwe in e gebied woa da serieus gevochtn wierd tusschn de Fransche keunienk en de Spoansche Nederlandn. Achter de Fransche belegerienge van Ariën in 1641 liet Filips IV van Spanje by Widdebroek in 1642 't fort Saint-François bouwn.

Ip't ende van't ancien régime wierd Widdebroek uutendelyk oundergebrocht by de gemêente Ariën.

thumb|right|250px|Restn van de vestiengsmuurn van't fort
## Beziensweirdigeedn
* De restn van't vroegere Fort Saint-François, loater Fort Gassion enoemd. 't Fort wierd in de neegntiende êeuwe ofgebrookn. De ruïn'n wierdn in 1990 ingeschreevn lyk historisch monument.
Cleremeersch

**Cleremeersch** (Frans-Vlams: *Klommeres* ofte *Claeremeersch*, Frans: *Clairmarais*, Nederlands: *Klaarmares*) es e gemêente in Vrankryk in't departement Nauw van Kales. 't Ligt teegn 't Noorderdepartement, ip de schreeve van Frans-Vloandern en Artesië, dichtby 't Audomarois-moerasgebied in't strôomgebied van den Aa. 't Grenst an de gemêentn Nieuwerleet, Nôordpene, Zuudpene, Boavinkove, Ruuscheure, Arkn en Sint-Omoars. 't Center ligt in't westn van de gemêente, in't ôostn liggn de gehuchtjes Schoubroek (*Haut Schoubrouck* en *Bas Schoubrouck*) en Cloquette.

## Beziensweirdigeedn
* De ruïn'n van de cisterciënzer-abdeye van Cleremeersch, gesticht in 1140 deur groaf Diederik van den Elzas en ofgebrookn mè de Fransche Revoluusje, es erkend lyk historisch monument sedert 1946. Ôok de bewoarde bygebouwn, d'hoeve en duvvetorre zyn erkend lyk monument.
* De cisterciënzer abdyhoeve van Cloquette
* De Sent-Bernardkerke
* De Lourdesgrotte uut 1937.
* 't Nateurreservoat Romeloare (*Romelaëre* in't Frans-Vlams), e gebied me vele beekskes, plassn en woater ip de schreve me Sint-Omoars, ountstoan uut e vroeger moeras- en vêengebied.
* Ip de schreeve mè Arkn ligt e gedêelte van't bus van Rihoult-Clairmarais van 1200 hectoarn grôot.


File:Clairmarais (Pas-de-Calais, Fr) Ancienne abbaye cistercienne PA00108253 (02).JPG|Abdyruïne
File:Clairmarais (Pas-de-Calais, Fr) Ancienne abbaye cistercienne PA00108253 (05).JPG|Abdyhoeve
File:Clairmarais Ferme de l'Abbaye R01.jpg|Abdyhoeve en duvvetorre
File:Clairmarais (Pas-de-Calais, Fr) l'église en restauration 2013 (02).JPG|De Sent-Bernardkerke
File:Clairmarais Grotte R01.jpg|Lourdesgrotte
File:Clairmarais-reserve.jpg|Nateurreservoat Romeloare